70 
de mere eller mindre forlængede Arme, der udgaa fra hver 
enkelt. Det » Intercellular -Rum«, der dannes i Familiens 
Midte, er i en mærkværdig Grad regelmæssig firkantet. For- 
enden af Cellehinden maa være gjennemboret af to Huller, 
gjennem hvilke de Cilier rage frem, som nedenfor omtales; 
se disse Huller direkte kunde jeg ikke. Undertiden , men 
langtfra almindeligt, fandt jeg, at Cellehinden i Cellens For- 
ende var svagt udrandet, idet den dannede to smaa Udbugt- 
ninger (Fig. 6, 9, 10, 13 og 16). Gjennem disse Spidser gik 
de to Cilier ofte ud, men mærkeligt nok ikke altid (Fig. 10). 
Størrelsen af Cellerne er meget forskjellig; jeg har maalt en 
Tykkelse af dem paa 0,005 — 0,014 Millimeter, og en Længde 
af 0,009—0,020 Millim. Hele Familiens Størrelse varierer 
selvfølgelig ogsaa ; den har en Sidelængde af fra 0,012 — 0,030 
Millim. 
Protoplasmakroppen har en lignende Ægform som Celle- 
hinden. Den ligger i Reglen temmelig tæt op til Væggen i hele 
sin Omkreds, undtagen i Forenden og der, hvor de to Arme gaa 
ud, (Fig. 13, 14, 16, 17, 19); ind i disse fortsætter den sig ikke, 
i alt Fald ikke dens grøntfarvede Del. Den er farvet med Klo- 
rofyl i næsten hele sin Udstrækning ; kun Forenden, hvor Ci- 
lierne sidde, er blegere, undertiden næsten ganske farveløs. 
Den kan være temmelig homogen finkornet (Fig. 2, 7, 12, 15), 
men er ofte mere grov kornet eller ligesom dannet af smaa 
klorofylfarvede Plasmakugler (Fig. 8, 11, 13, 14, 17); saa- 
ledes synes navnlig ældre Exemplarer at være byggede. Jeg 
fandt ingen Cellekjærne (i alt Fald ikke noget Legeme, som 
jeg med Bestemthed kan erklære for en saadan), heller ikke 
nogen kontraktil Vakuole, der jo er funden hos nogle af dens 
Slægtninge, deriblandt ogsaa Gonium pectorale, men ikke hos 
Chlamydococcus, Stephanosphæra og Pandorina. Derimod er 
der i Bagenden, tæt bag ved den hele Celles Midtpunkt, of- 
tere et lysere kugleformet Legeme, der viser sig homogent 
blegere grønt end det omgivende kornede Plasma (Fig. 2, 4, 
5, 7, 12); jeg maa anse det for en Vakuole. Stivelse kom- 
mer til Udvikling navnhg i ældre grovkornede Celler. 
